kardosdrur/scandi-wiki huggingface dataset:
Service (spisestel)

Service er en fælles benævnelse for flere eller dele af de genstande, som anvendes ved opdækning til servering af mad og drikke. Sommetider indgår glas og bestik udover tallerkener og serveringsfade, sommetider anses servicet kun for at omfatte de dele, som består af porcelæn.

Et komplet service består af et antal forskellige dele, for eksempel tallerkener, kopper, serveringsfade og terriner. Da porcelænsfremstilling ekspanderede i 1800-tallet, fremstillede man bordservice med et vist givet antal dele, hvor te- og kaffestel ikke altid indgik.

Et eksempel på et meget eksklusivt service er det danske Flora Danica-service med billeder fra Danmarks flora. Stellet blev taget i brug ved kong Christian 7.s fødselsdag i 1803 og bestod i alt af 1802 dele.
Jens Lorentzen

Jens Lorentzen (født 1882, død 1931) var en dansk gymnast, som deltog i de olympiske mellemlege 1906. 

Ved legene vandt han sammen med 17 andre danske deltagere sølvmedalje i holdgymnastik, I konkurrencen deltog seks hold, og vindere blev Norge med 19,00 point, mens danskerne fik 18,00 og et italiensk hold fra Pistoja/Firenze vandt bronze med 16,71 point.

Referencer 

Gymnaster fra Danmark
Deltagere for Danmark ved de olympiske mellemlege 1906
Olympiske sølvmedaljevindere fra Danmark
Cirkus Mundeling

Cirkus Mundeling var en dansk cirkus, der oprindeligt blev grundlagt af Erhardt Mundeling cirka 1884 og turnerede til omkring 1926.

I 1986 blev Cirkus Mundeling genetableret af Erhardt Mundelings datter, Erna Mundeling, sammen med sin egen datter, Viola. Der blev kun turneret i 1986 og 1987. Teltet var et fire-masters.

Mundeling
Etableret i 1897
Etableret i 1986
Cirkus Lillian Daniels

Cirkus Lillian Daniels var en dansk cirkus, der blev etableret i 1985 og kun overlevede denne ene sæson.

Cirkus Lillian Daniels havde et to-master telt.

Lillian Daniels
Etableret i 1985
Cirkus Charlie

Cirkus Charlie var en dansk omrejsende cirkus, der turnerede fra cirka 1988 til 2007.

Cirkus Charlie havde et mindre firemasters telt.

Charlie
Etableret i 1988
Marius Thuesen

Marius Laurits Theodor Jensen Thuesen (født 23. januar 1878 i Holbæk, død 12. juli 1941 i København) var en dansk gymnast, som deltog i de olympiske mellemlege 1906 og de olympiske lege 1908.

Ved mellemlegene vandt han sammen med 17 andre danske deltagere sølvmedalje i holdgymnastik, I konkurrencen deltog seks hold, og vindere blev Norge med 19,00 point, mens danskerne fik 18,00 og et italiensk hold fra Pistoja/Firenze vandt bronze med 16,71 point.

Marius Thuesen deltog ligeledes i holdgymnastik ved de olympiske lege to år senere. Her opnåede Danmark en fjerdeplads blandt otte hold, mens Sverige, Norge og Finland fordelte medaljerne blandt sig.

Referencer 

Gymnaster fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Olympiske sølvmedaljevindere fra Danmark
Alfred Olsen (maler)

Alfred Theodor Olsen (født 23. september 1854 på Fejø, død 30. oktober 1932 i København) var en dansk maler.

Olsen specialiserede sig i maritime motiver, og især egentligt marinemaleri. Olsen besøgte gentagne gange Skagen, første gang 1887, og han blev portrætteret til frisen af kunstnerportrætter i Brøndums Hotels spisesal.

Eksterne henvisninger og kilder 

Malere fra Danmark
Pat Smear

Georg Albert Ruthenberg (født 5. august 1959), bedre kendt under kunstnernavnet Pat Smear, er en amerikansk grammy-vindende musiker. Smear spiller i bandet Foo Fighters som guitarist. Han har tidligere været på tour med bandet Nirvana fra 1993 til 1994. I Nirvana spillede han som deres anden guitarist, og han spillede sammen med Kurt Cobain (forsanger, sangskriver og guitarist), Krist Novoselic (bassist) og Dave Grohl (trommeslager).

Referencer

Eksterne henvisninger 

 

Guitarister fra USA
Personer fra Los Angeles
Distributiv (kasus)

Distributiv betegner i grammatik en kasus, der anvendes ved distributivtal (fordelingstal), der angiver hvor mange til hver (en hver, to hver, tre hver, fire hver osv.).

Distributiv findes især i tyrkiske sprog og også i ungarsk. I finsk er distributiv en adverbialkasus, der ikke er produktiv. 

Grammatik
Kasus
Multiplikativ (kasus)

Multiplikativ betegner i grammatik en kasus, der anvendes ved multiplikativtal (taladverbier), der angiver hvor mange gange (en gang, to gange, tre gange, fire gange osv.) noget forekommer.

Multiplikativ findes bl.a. i ungarsk. I finsk er multiplikativ en adverbialkasus, der ikke er produktiv. 

Grammatik
Kasus
Temporalis (kasus)

Temporalis er i grammatik en kasus, som angiver et tidspunkt.

Temporalis findes som adverbialkasus i bl.a. finsk samt i ungarsk med bøjningsendelsen -kor.

Grammatik
Kasus
August Tuxen (kemiker)

Christian Frederik August Tuxen (født 29. december 1850, København - død 3. november 1903), var en dansk agrikulturkemiker og halvbror til krigsministeren Christian Frederik Frands Elias Tuxen.

Efter skolegang på Det von Westenske Institut uddannede han sig inden for landbruget og tog landbrugseksamen i 1874. Året efter blev han ansat som assistent på Landbohøjskolens kemiske laboratorium og arbejdede herefter på højskolen. I 1881 blev han udnævnt til docent i jordklassificering, i 1892 til lektor i samme emne og agrikulturkemi samt forstander for det agrikulturkemiske laboratorium. I 1903 blev han udnævnt professor.

Tuxen fokuserede hovedsageligt på kemiske undersøgelser af jordklassificering, Nogle analyser af hedejord (Tidsskrift for skovbrug, 1877) og Peder Erasmus Müllers kemiske arbejde "Studier over skovjord". I Tidsskrift for landøkonomi publicerede han 1881-98 flere, væsentlige jordbrugsøkonomiske artikler, ligesom han var medarbejder på Nyt tidsskrift for fysik og kemi fra 1896 til dets ophør. Til landbrugs- og folkehøjskolernes behov udgav han Jordbundslæren, hvor tredje oplag udkom 1899.

Eksterne henvisninger 
 

Professorer fra Den Kongelige Veterinær- og Landbohøjskole
Kemikere fra Danmark
Julius Petersen (kemiker)

Julius Christian Petersen (født 26. februar 1865, Odense - død 16. februar 1931) var en dansk kemiker.

Petersen blev uddannet cand.polyt. 1889, samme år blev han ansat som assistent ved Polyteknisk Læreanstalts kemiske laboratorium og tog en doktorgrad i 1899, efter at han i 1897 havde fået Videnskabernes Selskabs guldmedalje for en opgave om elektrolyse af organiske syrer. I 1902 blev han docent i kemi ved Københavns Universitet, og i 1903 blev han docent i elektrokemi på Polyteknisk Læreanstalt, hvor han var ansat på det kemiske laboratorium indtil han i 1908 blev udnævnt til professor i kemi ved Københavns Universitet. Han arbejdede først og fremmest med elektrolyse af organiske syrers alkalisalte og analytisk kemi. Han udgav også flere kemiske lærebøger.

Eksterne henvisninger 
 

Kemikere fra Danmark
Professorer fra Københavns Universitet
Ansatte ved Danmarks Tekniske Universitet
Personer fra Odense
Karl Karlsen

Karl Karlsen eller Carl Christian Peder Carlsen (født 1. juli 1880 i København, død 19. maj 1958 i København) var en dansk bryder, som deltog i de olympiske mellemlege 1906 og de olympiske lege 1908. Han stillede op for IF Sparta.

Karlsen var græsk-romersk bryder, der stillede op i letvægt, og ved mellemlegene vandt han sølvmedalje i denne klasse. Turneringen endte efter de indledende runder med tre mand, der skulle kæmpe om medaljerne i alle-mod-alle. Her var østrigeren Rudolf Watzl den stærkeste og vandt begge sine kampe, mens Karlsen vandt over ungareren Ferenc Holubán, hvorved medaljerne var fordelt i den rækkefølge. Kampen mellem Watzl og Karlsen tog hele 40 minutter.

Han deltog i samme vægtklasse ved de olympiske lege to år senere. Her vandt han sin førsterundekamp over belgieren Fernand Steens på fald efter 9 minutter, mens han i anden runde (ottendedelsfinalen) tabte til finnen Arvo Lindén på fald efter 4:15 minutter og var derefter ude; Lindén vandt senere bronzemedalje.

Karl Karlsen deltog desuden i EM og VM i brydning 1907.

Referencer

Eksterne henvisninger 
 

Brydere fra Danmark
Deltagere for Danmark ved de olympiske mellemlege 1906
Deltagere for Danmark ved sommer-OL 1908
Olympiske sølvmedaljevindere fra Danmark
Personer fra København
Robert Behrens

Robert Sophus Daniel Behrens (født 12. januar 1885 i Assens, død 1. december 1942 i København) var en dansk bryder, som deltog i de olympiske mellemlege 1906. Han stillede op for Hermod.

Behrens var græsk-romersk bryder, der stillede op i mellemvægt, og ved mellemlegene vandt han bronzemedalje i denne klasse, Finnen Verner Weckman vandt guld, mens østrigeren Rudolf Lindmayer vandt sølv.

Robert Behrens deltog desuden i det uofficielle EM i brydning 1907, hvor han blev treer i den frie klasse.

Referencer

Eksterne henvisninger 
 

Brydere fra Danmark
Deltagere for Danmark ved de olympiske mellemlege 1906
Olympiske bronzemedaljevindere fra Danmark
Posthus Teatret

Posthus Teatret er et lille teater og biograf i Rådhusstræde i København, der blev etableret i 1973 af Tine Blichmann, Carsten Brandt og Mogens Elkov. Kælderteateret er opkaldt efter postkontoret der lå over scenen. Lokalerne var tidligere et gammelt ægpakkeri, som efter en renovering i 1973 åbnede med bl.a. forestillingen Jordbærmuskler (Les Fraises musclées) af den franske dramatiker Jean-Michel Ribes. Teateret var i perioder fra 2006 til 2009 lukket pga. støjgener fra diskoteket der ligger i postkontorets tidligere lokaler.

I 2016 viste Posthus Teatret dokumentarfilmen Bill Evans: Time remembered af Bruce Spiegel. Samme år åbnede biografen dørene for Sara Broos' poetiske portrætfilm Spejlinger. I 2017 kom dokumentarfilmen På sporet af Peter Pan (In search of Peter Pan) af Michael Caleb på plakaten.

Referencer

Eksterne henvisninger 
 

Teatre i Danmark
Biografer i Danmark
Bygninger, konstruktioner og anlæg i Københavns Kommune
Etableret i 1973
Halfdans ABC

Halfdans ABC er en billedbog fra 1967, forfattet af Halfdan Rasmussen og illustreret af Ib Spang Olsen, der siden sin udgivelse er blevet genoptrykt flere gange.

Indhold 
Bogen er bygget op omkring det danske alfabet, hvor hvert bogstav har et vers og en illustration. Første vers om alfabetets første bogstav A, omhandler pigen Ane, som lægger anemoner i en kanon, hvorefter andet vers om bogstavet B omhandler drengen Benny, hvis bukser brænder. I samme stil fortsættes bogen gennem alfabetets resterende bogstaver.

Kulturkanon 
I 2006 udgives Kulturministeriets Kulturkanon. Under kategorien Børnekultur optages Halfdans ABC ved siden af en række andre klassikere, såsom De små synger, Høj stol og filmen Gummi Tarzan.

Kildehenvisninger 
 Kulturkanonen , Kulturministeriet, hentet 13. november, 2018.

Børnebøger
Litteratur i 1967
Sangbøger fra Danmark
Kulturkanonen
Käthe von Nagy

Ekaterina Nagy von Cziser, bedre kendt under hendes kunstnernavn Käthe von Nagy (født 4. april 1904, død 20. december 1973) var en ungarsk skuespiller, model, danser og sanger, som arbejdede med tysk og fransk filmkunst.

Eksterne henvisninger 
 

Skuespillere fra Ungarn
Personer fra Subotica
Anne Østby

Anne Christine Østby (født 3 . november 1958 i Steinkjer) er en norsk journalist og forfatter.

Hun er uddannet fra Høgskulen i Volda og Universitetet i Trondheim, og har arbejdet for Aftenposten og andre norske aviser. Siden 1990 har hun boet med familien i flere lande, hovedsageligt i Asien, og har siden 2013 boet i Øst-Timor. Hun debuterede i 1999 med Anna@verden.com, og har skrevet i alt 11 bøger. Et gennemgående tema i hendes bøger er identitet i en international kultur. Hendes første udgivelse på dansk er Et Stykke af Lykke.

Bibliografi 

 Et Stykke af Lykke, Forlaget Memoris, 2018 (Originaltitel: Biter av Lykke)

Børnebogsforfattere fra Norge
Alumni fra Norges teknisk-naturvidenskabelige universitet
Erik Hansen (arkitekt)

Erik Hansen (født 13. maj 1927 i Ribe, død 31. december 2016) var en dansk arkitekt, som særlig gjorde sig bemærket internationalt med bygningsarkæologi. Hansen havde et langt samarbejde med den franske arkæologiske skole i Athen, hvilket medførte, at han fik opgaver for UNESCO i flere lande som rådgiver i forbindelse med restaureringen af monumenter på UNESCO's Verdensarvsliste.

Hansen var også leder af restaureringen af Marmorbroen i København 1978–1996.

Hansen blev tildelt Eckersberg Medaillen i 1977 og C.F. Hansen Medaillen i 2010.

Referencer

Eksterne henvisninger 
 Akademirådet om tildelingen af Eckersbergmedaljen
 Ridebaneanlægget hos Slots-og Ejendomsstyrelsen 
 

Arkitekter fra Danmark
Modtagere af Eckersberg Medaillen
Personer fra Ribe
Axel P. Jensen

Axel Peder Jensen (født 28. september 1885 i Kerteminde, død 12. juni 1972 i Virum ) var en dansk maler, som er særlig kendt for sine landskabsmalerier, der havde nye motiver og stærkere farver i forhold til tidligere værker af Fynboerne.

Han var født på Fyn, men flyttede som barn med sine forældre til Vester Hjermitslev i Vendsyssel, hvor hans far fik arbejde som skolelærer. Som 15-årig kom Jensen i malerlære. Den sidste del af denne uddannelse tog han frem til 1907 på teknisk skole i Aalborg, og begyndte i samme periode i stigende grad at tegne og arbejde med maleriet - bl.a. med motiver fra området omkring Aalborg. I 1907 bliver han på anbefaling af Fritz Syberg optaget på Zahrtmanns Skole i København, hvor han studerende sammen med bl.a. Jais Nielsen og Olaf Rude.

I Århus Centralpostbygning udførte han 13 vægmalerier i perioden 1931-33, de blev renset og retoucheret i 1994.

Han modtog Eckersberg Medaillen i 1926 og Thorvaldsen Medaillen i 1946.

Kendte værker 

 Tørvegravere i Store Vildmose, 1908
 Graa Vinterdag i Vendsyssel, 1910
 Moder og Barn
 Pariserinde med Hunde, 1911
 Gammel Port ved Meudon
 Italiensk Foraar, San Gimignano, 1921
 Vestjysk Landskab
 Sigurd Næsgaard, 1924
 Uvejr over Klitten, 1928
 Pirupshvarre, 1928
 Udkanten af en Klitplantage, 1929
 Klitlandskab med forblæste Graner, 1931
 Vinterdag, Vestrupgaard, 1937
 Vinter ved Vestrupgaard, 1942
 Landskab med Skyer, Store Vildmose, 1957
 Landskab med blomstrende Frugttræer, 1958
 Foraarsdag, Virum

Eksterne henvisninger

Referencer 

Malere fra Danmark
Modtagere af Eckersberg Medaillen
Modtagere af Thorvaldsen Medaillen
Personer fra Kerteminde
Personer i Kraks Blå Bog (afdøde)
Carsten Hansen (skakspiller)

Carsten Hansen (født 1971) er en dansk skakspiller og forfatter. FIDE, den internationale skak-organisation, har givet ham titlen FIDE-mester. I februar 2009 var hans rating 2307. Hansen er forfatter af bøgerne The Gambit Guide to the English Opening 1...e5 (1999), The Symmetrical English (2001), The Nimzo-Indian: 4. e3 (2003) og Improve Your Positional Chess (2005). Han har også skrevet boganmeldelser for ChessCafe.com.

Referencer

Eksterne henvisninger 
 Spillerprofil på Chessgames.com
 

Skakspillere fra Danmark
Corey Stoll

Corey Stoll (født 14. marts 1976) er en amerikansk skuespiller. Han er kendt for sin rolle som Dr. Ephraim Goodweather i den amerikanske horror-tv-serie The Strain, samt hans rolle som kongresmedlem Peter Russo i House of Cards. I 2013 blev han nomineret til en Golden Globe for netop rollen som Peter Russo. Han havde en tilbagevendende rolle i NBC-dramaserien Law & Order: LA fra 2010-2011, og han spillede rollen som skurken Darren Cross i Marvel-filmen Ant-Man fra 2015.

Filmografi 
 First Man (2018)

Referencer

Eksterne henvisninger 
 

Skuespillere fra New York
Personer fra New York City
Sakina Jaffrey

Sakina Jaffrey (født 14. februar 1962) er en amerikansk skuespillerinde, bedst kendt for sin rolle som præsidentens stabschef Linda Vasquez i Netflix-serien House of Cards i 2013.

Referencer

Eksterne henvisninger 
 

Skuespillere fra New York
Personer fra New York City
Linje B (Rom Metro)

Linje B er en metrolinje, der betjenes i Rom i Italien, og er en del af Rom metro. Linjen har 26 stationer og har 3 endestationer.

Rom
Transport i Italien
Ole Olsen (skytte)

Ole Olsen (født 7. juni 1869 i Lynge, Sorø, død 7. september 1944 i København) var en dansk konkurrenceskytte og OL-medaljetager ved legene i 1908 og 1912. Han var medlem af Kjøbenhavns Skytteforening.

Ved legene i London i 1908 deltog han i riffelskydning, 300 m, tre positioner for hold, hvor de seks danske skytter blev nummer fire med 4.543 point, samt i militærriffel på seks forskellige distancer, ligeledes for hold. Her blev de seks danskere nummer otte og sidst af de hold, der gennemførte konkurrencen. Ved legene i Stockholm i 1912 blev han nummer 12 i riffelskydning, 300 m, tre positioner individuelt og vandt bronze med holdet.

Referencer 

Skytter fra Danmark
Deltagere for Danmark ved sommer-OL 1908
Deltagere for Danmark ved sommer-OL 1912
Olympiske bronzemedaljevindere fra Danmark
Linje A (Rom Metro)

Linje A (italiensk: Linea A) er en linje i Roms Metro, Italien med 27 stationer.

Rom
Transport i Italien
Erik Herløw

Erik Herløw (født 5. januar 1913, død 28. januar 1991) var en dansk arkitekt og designer.

Han blev uddannet på Kunstakademiet i 1941 og åbnede i 1949 egen tegnestue. Han var medstifter af Selskabet for Industriel Formgivning i 1954 og blev i 1955 udnævnt til den første professor i industrielt design ved Kunstakademiet. Han modtog Eckersberg Medaillen i 1958.

Herløw har præget dansk brugskunst med en række formgivninger af bl.a. smykker, bestik, møbler m.v.

Herløws designs har været udstillet flere steder i verden, bl.a. på Museum of Modern Art i New York City.

Referencer

Eksterne henvisninger 
 Biografi  på Den Store Danske

Arkitekter fra Danmark
Modtagere af Eckersberg Medaillen
Designere fra Danmark
Personer i Kraks Blå Bog (afdøde)
Danskere i 1900-tallet
Kunstnere på finansloven (afdøde)
Personer fra Helsingør
Professorer fra Det Kongelige Danske Kunstakademi
3 (The Purple Album)

3 (The Purple Album) er det tredje studiealbum af den danske soul-popgruppe Lukas Graham. Det udkom den 26. oktober 2018 på Copenhagen Records. 

Albummet bærer samme coverbillede som debutalbummet i 2012 og gruppens andet album i 2015, nu blot i pinke toner. Coverbilledet forestiller Lars Helwegs maleri "Damen med flaskerne". Bandet planlægger en turné i forlængelse med albummets udgivelse i 2019. Albummet debuterede som nr 1 i Danmark, mens singlen "Love Someone" blev i toppen i otte uger. Singlen "Not a Damn Thing Changed" blev nr 2.

Spor

Referencer 

Album fra 2018
Lukas Graham-album
Kausativ

Kausativ kan henvise til:

 Kausativ (diatese) (grammatik)
 Kausativ (kasus) (grammatik)
 Kausativ (modus) (grammatik)

Grammatik
Kausativ (kasus)

Kausativ er i grammatik en kasus, der angiver en årsag eller anledning til noget. Kausativ findes i det dravidiske sprog telugu og i det indianske sprog quechua og i det indoeuropæiske sprog tokharisk "B". På finsk findes kausativ som adverbialkasus, men er ikke produktiv. Udtryk i kausativ oversættes til adverbialled eller præpositionsled.

Grammatik
Kasus
Prolativ

Prolativ er i grammatik en kasus, der angiver, at noget anvendes som medium eller middel. Derved har prolativ en funktion, hvor der i visse sprog anvendes instrumentalis. En prolativ oversættes til et præpositionsled, fx med, via, over. 
Prolativ findes fx i estisk og i finsk og baskisk. På finsk er prolativ en adverbialkasus, der undertiden ikke regnes med til kasus, fordi den kun har få bøjninger i adjektiver og pronominer. 

På grønlandsk findes med samme betydning den tilsvarende kasus vialis.

Eksempler

Finsk 
Kasusendelse: (i)tse
 Post (post): postitse (med posten)
 Puhelin (telefon): puhelimitse (over telefonen)
 Net (internet): netitse (via internettet)

Estisk 
Kasusendelse: -tsi, -si
 Käsi (hånd): käsitsi (med hånden, manuelt)
 Jalg (fod): jalgsi (til fods)

Grammatik
Kasus
Jason Mitchell

Jason Mitchell (født 5. januar 1987 i New Orleans) er en amerikansk skuespiller. Han er bedst kendt for at spille rapperen Eazy-E i Straight Outta Compton fra 2015. I 2017 medvirkede han i Kong: Skull Island.

Udvalgt filmografi 
 Straight Outta Compton (2015) – Eazy-E
 Mudbound (2017) – Ronsel Jackson
 Kong: Skull Island (2017) – Glenn Mills
 Detroit (2017) – Carl Cooper

Referencer

Eksterne henvisninger 
 

Skuespillere fra Louisiana
Personer fra New Orleans
O'Shea Jackson Jr.

O'Shea Jackson Jr. (født 24. februar 1991), også kendt som OMG, er en amerikansk skuespiller og rapper. Han er den ældste søn til rapperen Ice Cube, og han spillede sin far i Straight Outta Compton fra 2015.
Jackson blev født i Los Angeles, Californien, til O'Shea Jackson Sr, bedre kendt som Ice Cube, og Kimberly Woodruff. Jackson voksede op i San Fernando Valley, og er det første barn ud af fire. Han har to brødre, Darrell og Shareef, og en søster som hedder Kareema. Hans bror, Darrell, er også en rapper kendt under navnet Doughboy, som er navnet på karakteren spillet af sin far i hans første film, Boyz N The Hood.

Eksterne henvisninger 

 
 

Rappere fra USA
Personer fra Los Angeles
Cirkus Scandinavia

Cirkus Scandinavia var en dansk cirkus, der turnerede fra 1991 til 1995.

Cirkus Scandinavias ejere var trapezartisten Conny Hende og hendes mand Jørgen Hansen.

Cirkus Scandinavia havde et 2-masters cirkustelt.

Historie 
Cirkus Scandinavia blev etableret i 1991 af Jørgen Hansen og luftakrobaten Conny Hende (Conny Hende Lidal). I første sæson var blandt andre gentlemantyven Kenny Quinn og et kosaknummer udført af hollandske Guido Leidelmeyer iblandt de optrædende. Første sæson skulle have varet i seks måneder, men stoppede halvvejs, blandt andet fordi cirkus havde svært ved at få teltarbejdere. Det lykkedes at komme på turné igen i 1992. Cirkus Scandinavia blev senere overtaget at Conny Hendes søn Poul Erik Lidal. Sidste sæson var 1995.

Referencer 

Scandinavia
Etableret i 1991
Schelto van Heemstra

Schelto van Heemstra, Baron Heemstra (født 14. november 1807 i Groningen, død 20. december 1864 i Martensdyk (hollandsk: Maartensdijk)) var en nederlandsk politiker. Han var premierminister fra 1861 til 1862.

Liv og gerning 
Van Heemstra blev født i Groningen, søn af politikeren Willem Hendrik van Heemstra og Johanna Balthazarina van Idsinga. Van Heemstra gik på gymnasiet i Franeker og studerede jura i Groningen. Efter en kort periode som advokat i Leeuwarden blev han udpeget i 1830 som Grietman (omtrent sognerådsformand) for Doniawerstal. Han deltog i tiårskampagnen (Tiendaagse Veldtocht) i 1831. Han blev Grietman i Oostdongeradeel i 1840 og i 1844 indtrådte han i Tweede Kamer (andetkammeret) i Haag på vegne af provinsen Friesland. I den stilling var han en del af en gruppe ledet af Johan Rudolph Thorbecke kaldet "Nimandsgruppen", som foreslog ændringer af den nederlandske forfatning. Selv om forslaget blev afvist i 1845, førte det til forfatningsreformen fra 1848.

Van Heemstra var kongens kommissær for Utrecht fra 1850 til 1858 og for Zeeland fra 1858 til 1860.

I marts 1861 blev Van Heemstra udnævnt til indenrigsminister i Van Hall-Van Heemstra-kabinettet. Som minister var han - sammen med Van Hall - ansvarlig for indførelsen af lovgivningen om opførelse af statsbaner. Efter Jacob van Zuylen van Nijevelts fratræden i november 1861 blev han formand for Ministerrådet (Ministerraad), et embede nu kendt som premierminister. Hans forslag til statsbudgettet blev afvist af parlamentet i december samme år, hvilket førte til kabinettets fald og dets formelle fratrædelse i februar 1862. I 1862 fik han tildelt æresbetegnelsen som premierminister.

Hæder 
Van Heemstra blev tildelt Den Nederlandske Løves Orden og Egekrone-ordenen.

Familie 
Han var gift med Henriëtte Hildegonde de Waal i juni 1833 med hvem han havde seks børn. De Waal døde i maj 1857. I maj 1858 giftede han sig med Marianna A.J. Storij van Blokland.

Noter 

Politikere fra Nederlandene
Personer fra Groningen